**УЧЕБНА ПРОГРАМА ПО МАТЕМАТИКА ЗА 2. КЛАС
ЗА ИЗБИРАЕМИТЕ УЧЕБНИ ЧАСОВЕ**

1. **КРАТКО ПРЕДСТАВЯНЕ НА УЧЕБНАТА ПРОГРАМА**

 Годишен брой часове за изучаване на математика в избираемите учебни часове: **32 часа за 32 учебни седмици;**

Седмичен хорариум: **1 час.**

Учебната програма за избираемите учебни часове по математика за втори клас е съставена в пълно съответствие с изискванията на учебната програма по математика за общообразователна подготовка и е съобразена с равнището на знанията и уменията на второкласниците. В нея са включени елементи от четирите области на компетентност: *Числа*, *Геометрични фигури*, *Измерване* и *Моделиране*. Програмата отразява комплексния характер на учебния предмет, което е предпоставка за взаимосвързаност между отделните раздели в обучението.

Обучението по математика чрез тази програма е ориентирано към овладяване на математически знания, умения и отношения, свързани със съвременните ключови компетентности на учениците. Чрез него се обогатяват и усъвършенстват аритметичните и геометрични знания и умения, развива се логическото и творческото мислене, умението за тълкуване и използване на информация, представена по различни начини, развива се умението за самостоятелна работа и за работа в екип.

Учебното съдържание за избираемите учебни часове по математика е насочено към:

* задълбоченото усвояване на естествените числа до 100;
* прилагане на алгоритмите за събиране и изваждане;
* овладяване и прилагане на табличното умножение и деление;
* задълбочаване на знанията за равнините геометрични фигури;
* разширяване на знанията за мерните единици за дължина и време;
* изграждане на система за решаване на текстови задачи и усъвършенстване уменията на учениците за описване на ситуации от действителността с математически модели.

Реализирането на учебната програма предполага използване на разнообразие от методи, форми и средства на обучение.

1. **ОЧАКВАНИ РЕЗУЛТАТИ ОТ ОБУЧЕНИЕТО**

|  |  |  |
| --- | --- | --- |
| № | **Области на компетентност** | **Знания, умения и отношения** |
|  | ***Числа*** | * Познава естествените числа до 100.
* Познава принципа за построяване на редицата на числата до 100.
* Извършва аритметичните действия събиране и изваждане с числата до 100.
* Извършва аритметичните действия умножение и деление с едноцифрено число (табличните случаи).
* Намира неизвестно събираемо и неизвестен множител.
 |
|  | ***Геометрични фигури***  | * Познава геометричните фигури триъгълник, кръг, квадрат и правоъгълник и елементите им.
* Определя вида на триъгълник според дължините на страните му.
 |
|  | ***Измерване*** | * Познава мерните единици за дължина (дециметър, метър), време (минута, денонощие, седмица, месец, година) и връзките между тях.
* Извършва действия с именувани числа (сантиметър, дециметър и метър).
* Намира обиколката на триъгълник, квадрат и правоъгълник.
* Използва чертожна линия за измерване страните на геометричните фигури триъгълник, квадрат и правоъгълник.
 |
|  | ***Моделиране*** | * Моделира с числови изрази ситуации, описани с отношенията „пъти повече“ и „пъти по-малко“.
* Решава текстови задачи с едно и с две пресмятания.
* Обяснява получените резултати при решаване на даден проблем.
* Използва информация, представена в табличен и в схематичен вид.
 |

1. **УЧЕБНО СЪДЪРЖАНИЕ ЗА ИЗБИРАЕМИТЕ УЧЕБНИ ЧАСОВЕ ПО МАТЕМАТИКА ЗА 2. КЛАС**

|  |  |
| --- | --- |
| № | **ТЕМА** |
| **СЪБИРАНЕ И ИЗВАЖДАНЕ НА ЧИСЛАТА ДО 100** |
|  | ПОЗНАВАМ ЧИСЛАТА ОТ 0 ДО 20 И ЧИСЛАТА 10, 20, 30, …, 90, 100.МОГА ДА СЪБИРАМ И ИЗВАЖДАМ |
|  | ПОЗНАВАМ ЧИСЛАТА ДО 100 |
|  | СРАВНЯВАМ ЧИСЛАТА ДО 100. ПОЗНАВАМ МЕРНИТЕ ЕДИНИЦИ ЗА ДЪЛЖИНА – МЕТЪР, ДЕЦИМЕТЪР И САНТИМЕТЪР |
|  | МОГА ДА СЪБИРАМ И ИЗВАЖДАМ ЧИСЛА ОТ ВИДА 30 + 4; 34 – 4; 34 – 30.ПОЗНАВАМ РАЗМЕСТИТЕЛНОТО СВОЙСТВО НА СЪБИРАНЕТО |
|  | МОГА ДА СЪБИРАМ И ИЗВАЖДАМ ЧИСЛАТА ОТ ВИДА 24 + 3; 27 – 3.ПОЗНАВАМ СЪДРУЖИТЕЛНОТО СВОЙСТВО НА СЪБИРАНЕТО |
|  | МОГА ДА СЪБИРАМ И ИЗВАЖДАМ ЧИСЛА ОТ ВИДА 34 + 20; 54 – 20.РЕШАВАМ ТЕКСТОВИ ЗАДАЧИ |
|  | МОГА ДА СЪБИРАМ И ИЗВАЖДАМ ЧИСЛА ОТ ВИДА 35 + 23; 58 – 23.НАМИРАМ ОБИКОЛКА НА ГЕОМЕТРИЧНА ФИГУРА |
|  | МОГА ДА СЪБИРАМ И ИЗВАЖДАМ ЧИСЛА ОТ ВИДА 26 + 4; 30 – 4 И 97 + 3; 100 – 3 |
|  | МОГА ДА СЪБИРАМ И ИЗВАЖДАМ ЧИСЛА ОТ ВИДА 27 + 5; 32 – 5 |
|  | ПОЗНАВАМ ВИДОВЕТЕ ТРИЪГЪЛНИЦИ СПОРЕД ДЪЛЖИНИТЕ НА СТРАНИТЕ ИМ |
|  | МОГА ДА СЪБИРАМ И ИЗВАЖДАМ ЧИСЛА ОТ ВИДА 26 + 14; 40 – 14 |
|  | МОГА ДА СЪБИРАМ И ИЗВАЖДАМ ЧИСЛА ОТ ВИДА 27 + 15; 42 – 15 |
|  | МОГА ДА СЪБИРАМ И ИЗВАЖДАМ ЧИСЛАТА ДО 100 |
| **ТАБЛИЧНО УМНОЖЕНИЕ И ДЕЛЕНИЕ** |
|  | ПОЗНАВАМ ДЕЙСТВИЕ УМНОЖЕНИЕ И РАЗМЕСТИТЕЛНОТО СВОЙСТВО НА УМНОЖЕНИЕТО |
|  | ПОЗНАВАМ ДЕЙСТВИЕ ДЕЛЕНИЕ. ПРАВЯ ПРОВЕРКА НА ДЕЛЕНИЕТО С УМНОЖЕНИЕ |
|  | МОГА ДА УМНОЖАВАМ И ДЕЛЯ С ЧИСЛОТО 2 |
|  | МОГА ДА УМНОЖАВАМ И ДЕЛЯ С ЧИСЛОТО 3 |
|  | МОГА ДА УМНОЖАВАМ И ДЕЛЯ С ЧИСЛОТО 4 |
|  | МОГА ДА УМНОЖАВАМ И ДЕЛЯ С ЧИСЛАТА 2, 3 И 4 |
|  | МОГА ДА УМНОЖАВАМ И ДЕЛЯ С ЧИСЛОТО 5 |
|  | ПОЗНАВАМ МЕРНИТЕ ЕДИНИЦИ ЗА ВРЕМЕ – ЧАС, МИНУТА, ДЕНОНОЩИЕ |
|  | МОГА ДА УМНОЖАВАМ И ДЕЛЯ С ЧИСЛОТО 6 |
|  | МОГА ДА УМНОЖАВАМ И ДЕЛЯ С ЧИСЛАТА 2, 3, 4, 5 и 6.ПОЗНАВАМ СЪДРУЖИТЕЛНОТО СВОЙСТВО НА УМНОЖЕНИЕТО |
|  | МОГА ДА УМНОЖАВАМ И ДЕЛЯ С ЧИСЛОТО 7 |
|  | ПОЗНАВАМ МЕРНИТЕ ЕДИНИЦИ ЗА ВРЕМЕ СЕДМИЦА, МЕСЕЦ, ГОДИНА |
|  | МОГА ДА УМНОЖАВАМ И ДЕЛЯ С ЧИСЛОТО 8 |
|  | МОГА ДА УМНОЖАВАМ И ДЕЛЯ С ЧИСЛОТО 9 |
|  | МОГА ДА УМНОЖАВАМ И ДЕЛЯ С ЧИСЛОТО 10 |
|  | МОГА ДА ИЗПОЛЗВАМ ТАБЛИЦИТЕ ЗА УМНОЖЕНИЕ И ДЕЛЕНИЕ. ПОЗНАВАМ ЧАСТНИТЕ СЛУЧАИ |
| **ГОДИШЕН ПРЕГОВОР** |
|  | ПОЗНАВАМ ЧИСЛАТА ДО 100. ЗНАМ И МОГА ДА СЪБИРАМ И ИЗВАЖДАМ ЧИСЛАТА ДО 100 |
|  | ЗНАМ И МОГА ДА ИЗВЪРШВАМ ТАБЛИЧНО УМНОЖЕНИЕ И ДЕЛЕНИЕ |
|  | ЗНАМ И МОГА В КРАЯ НА ВТОРИ КЛАС |

1. **СПЕЦИФИЧНИ МЕТОДИ И ФОРМИ ЗА ОЦЕНЯВАНЕ ПОСТИЖЕНИЯТА НА УЧЕНИЦИТЕ**

Постиженията на учениците се оценяват устно или писмено във всеки учебен час. Поставената оценка е формираща и е единствено с качествен показател.

1. **МЕТОДИЧЕСКИ НАСОКИ**

Урокът по математика в избираемите учебни часове е ориентиран към обобщение и интегриране на съвременните ключови компетентности.

Учебното съдържание за тези часове е разработено в учебно помагало *Математика с Мат и Ема 2*.за втори клас на издателство „*Просвета плюс*“. В него са включени 32 теми – по една за всяка седмица, като всяка от тях е разположена на 2 страници и съдържа задачи, диференцирани в три нива на сложност.

**УТВЪРДИЛ:**

Директор ……………………………………………

 *(Име, фамилия, подпис)*

**ГОДИШНО ТЕМАТИЧНО РАЗПРЕДЕЛЕНИЕ ПО МАТЕМАТИКА ЗА 2. КЛАС
ЗА ИЗБИРАЕМИТЕ УЧЕБНИ ЧАСОВЕ**

**Годишен хорариум: 32 часа
Седмичен хорариум: 1 час**

|  |  |  |  |  |  |
| --- | --- | --- | --- | --- | --- |
| **№ по ред** | **Учебна седмица по ред** | **Тема на урочната единица** | **Очаквани резултати от обучението**  | **Методи за работа** | **Бележки/коментари** |
| (1) | (2) | (3) | (4) | (5) | (6) |
| **ПЪРВИ УЧЕБЕН СРОК, 18 учебни седмици** |
| 1. | 1. | Познавам числата от 0 до 20 и числата 10, 20, 30, …, 90, 100.Мога да събирам и изваждам | Познава естествените числа до 20 и принципа за изграждане на редицата на естествените числа.Познава числата 10, 20, 30, ..., 90, 100.Сравнява изучените числа. За дадено число определя предходното и следващото го число. | Определяне на количественото и редното значение на числата.Записване на изучените в първи клас числа.Сравняване на изучените числа.Събиране и изваждане на числата до 20. | Средство – Учебно помагало *Математика с Мат и Ема* 2. за втори клас за избираемите учебни часове |

| (1) | (2) | (3) | (4) | (5) | (6) |
| --- | --- | --- | --- | --- | --- |
|  |  |  | Извършва действията събиране и изваждане на числата до 20.Събира и изважда числата 10, 20, 30, …, 90, 100.Намира неизвестно число при действията събиране и изваждане.Познава термините *събираемо*, *сбор*, *умаляемо*, *умалител* и *разлика*.Използва връзката между събирането и изваждането за проверка на изваждането със събиране и за намиране на неизвестно умаляемо.Записва числови изрази по математически текст и намира стойностите им.Решава текстова задача. | Намиране на неизвестно число при действията събиране и изваждане.Събиране и изваждане на числата 10, 20, 30, …, 90, 100.Използване на връзката между действията събиране и изваждане за проверка на изваждането със събиране и за намиране на неизвестно умаляемо.Записване на числови изрази по математически текст и намиране на стойностите им.Решаване на текстови задачи. | (ИУЧ) на издателство „*Просвета плюс*“ – с. 4 и 5. |
| 2. | 2. | Познавам числата до 100 | Познава числата от 21 до 100 и принципа за образуване на редицата на естествените числа до 100.Определя мястото на всяко число в редицата на естествените числа до 100.Разпознава реда на единицитe и реда на десетиците на двуцифрено число.Записва с цифри числа, зададени с наименованията им и обратно.Представя двуцифрено число като сбор от десетици и единици и обратно.За дадено число определя предходното и следващото го число.Определя бройни и редни числителни имена.Записва двуцифрени числа по зададен брой десетици и единици. | Определяне мястото на числата до 100 в числовата редица.Разбиране на принципа за изграждане на редицата на естествените числа (до 100).Четене и записване (с цифри и думи) на числата до 100.Записване на двуцифрените числа като сбор от десетици и единици и обратно.Записване на двуцифрени числа по зададен брой десетици и единици. | Учебно помагало *Математика с Мат и Ема 2*. за ИУЧ– с. 6 и 7. |
| 3. | 3. | Сравнявам числата до 100.Познавам мерните единици за дължина метър, дециметър и сантиметър | Сравнява числата до 100.Познава числителните редни имена.Познава мерните единици за дължина *сантиметър*, *дециметър* и *метър*.Обяснява връзката между тях.Превръща и сравнява именувани числа, изразени в мерни единици за дължина.Разчита хистограма и използва данните ѝ.Чете математически текст с разбиране. | Извличане на математическа информация от схематични изображения.Сравняване на числата до 100.Определяне на редното значение на числата до 100.Превръщане и сравняване на именувани числа, изразени в мерни единици за дължина.Разчитане на хистограма и използване на данните ѝ.Четене на текст с разбиране. Екипно решаване на задачи, които развиват креативността. | Учебно помагало *Математика с Мат и Ема 2*. за ИУЧ– с. 8 и 9. |
| 4. | 4. | Мога да събирам и изваждам числа от вида 30 + 4; 34 – 4; 34 – 30.Познавам разместителното свойство на събирането | Извършва аритметичните действия събиране и изваждане на числа от посочения вид.Намира неизвестно число при събирането и изваждането.Прави проверка на изваждането със събиране.Използва връзката между събирането и изваждането за съставяне и намиране на стойности на числови изрази.Сравнява стойностите на числови изрази.Познава и използва разместителното свойство на събирането.Решава текстови задачи от събиране и изваждане с едно пресмятане. | Събиране и изваждане на числа от вида 30 + 4; 34 – 4; 34 – 30.Намиране на неизвестно число при събирането и изваждането.Използване на връзката между действията събиране и изваждане за съставяне и решаване на задачи и за проверка на изваждането със събиране.Сравняване на сбор или разлика с число, сравняване на стойности на числови изрази.Използване на разместителното свойство на събирането за рационално пресмятане.Решаване на текстови задачи от събиране и изваждане с едно пресмятане. | Учебно помагало *Математика с Мат и Ема 2*. за ИУЧ – с. 10 и 11. |
| 5. | 5. | Мога да събирам и изваждам числата от вида 24 + 3; 27 – 3.Познавам съдружителното свойство на събирането | Извършва аритметичните действия събиране и изваждане на числа от посочения вид.Прави проверка на изваждането със събиране.Използва връзката между събирането и изваждането за намиране на неизвестно число.Сравнява стойностите на числови изрази. Познава и използва съдружителното свойство на събирането за рационално пресмятане на числови изрази.Решава текстова задача за намиране на число, с няколко единици по-голямо/по-малко от дадено число. | Събиране и изваждане на числа от вида 24 + 3; 27 – 3.Използване на връзката между действията събиране и изваждане за проверка на изваждането със събиране и за намиране на неизвестно число.Сравняване на стойностите на числови изрази.Използване на съдружителното свойство на събирането за рационално пресмятане на числови изрази.Решаване на текстова задача, в условието на която е дадена релацията *по-малко/ по-голямо*.Екипно решаване на задача, която развива креативността. | Учебно помагало *Математика с Мат и Ема 2*. за ИУЧ– с. 12 и 13. |
| 6. | 6. | Мога да събирам и изваждам числа от вида 34 + 20; 54 – 20.Решавам текстови задачи | Извършва аритметичните действия събиране и изваждане на числа от посочения вид. Пресмята съставни числови изрази със скоби.Записва числови редици при определени условия.Използва връзката между събирането и изваждането за намиране на неизвестно число.Допълва съкратен запис на съставна текстова задача. Решава съставни текстови задачи с две пресмятания.Тълкува резултатите от решаването на текстова задача. | Събиране и изваждане на числа от вида 34 + 20, 54 – 20.Пресмятане на съставни числови изрази със скоби, като се спазва редът на действията.Записване на числови редици при определени условия.Използване на връзката между събирането и изваждането за намиране на неизвестно число.Съкратено записване на съставна текстова задача.Решаване на съставни текстови задачи с две пресмятания. Тълкуване на получените резултати.Екипно решаване на задача, която развива креативността. | Учебно помагало *Математика с Мат и Ема 2*. за ИУЧ– с. 14 и 15. |
| 7. | 7. | Мога да събирам и изваждам числа от вида 35 + 23; 58 – 23.Намирам обиколка на геометрична фигура | Извършва аритметичните действия събиране и изваждане на числа (абстрактни или именувани) от посочения вид. Прави проверка на изваждането със събиране.Намира неизвестно събираемо, като използва правилото.Познава понятията *геометрична фигура* и *обиколка*.Познава свойствата на страните на квадрата и правоъгълника.Намира обиколка на триъгълник, правоъгълник и квадрат. (Сюжетите на задачите са от реалния живот.)Решава логическа задача. | Извличане на математическа информация от схематично изображение.Събиране и изваждане на числа от вида 35 + 23; 58 – 23 (числата са абстрактни или именувани).Използване на връзката между действията събиране и изваждане за извършване на проверка на изваждането със събиране.Намиране на неизвестно събираемо, като се използва правилото.Намиране обиколки на квадрат, триъгълник и правоъгълник.Екипно решаване на задача, която развива логическото мислене. | Учебно помагало *Математика с Мат и Ема 2*. за ИУЧ– с. 16 и 17. |
| 8. | 8. | Мога да събирам и изваждам числа от вида 26 + 4; 30 – 4 и 97 + 3; 100 – 3 | Извършва аритметичните действия събиране и изваждане на числа от посочения вид.Намира неизвестно число при събирането и изваждането.Прави проверка на действието изваждане със събиране.Сравнява стойностите на числови изрази.Съставя и пресмята числови изрази по математически текст. Допълва съкратен запис на текстова задача. Решава и преобразува съставна текстова задача.Извлича математическа информация, представена в табличен вид. | Събиране и изваждане на числа от вида 26 + 4; 30 – 4 и 97 + 3; 100 – 3.Намиране на неизвестно събираемо.Намиране на неизвестно число при изваждането, като се използват знанията за проверка на действие изваждане със събиране.Сравняване на числови изрази.Съставяне и пресмятане на числови изрази по математически текст.Съкратено записване на съставна текстова задача.Решаване и преобразуване на съставна текстова задача.Извличане на математическа информация, представена в табличен вид.Екипно решаване на задача. | Учебно помагало *Математика с Мат и Ема 2*. за ИУЧ– с. 18 и 19. |
| 9. | 9. | Мога да събирам и изваждам числа от вида 27 + 5; 32 – 5 | Извършва аритметичните действия събиране и изваждане на числа от посочения вид.Прави проверка на изваждането със събиране.Намира обиколка на триъгълник.Извлича математическа информация от илюстрация, свързана с релациите „*с ... по-скъпо*“ и „*с ... по-евтино*“.Решава съставна текстова задача.Решава математически лабиринт. | Събиране и изваждане на числа от вида 27 + 5; 32 – 5.Използване на връзката между действията събиране и изваждане за проверка на изваждането със събиране.Намиране обиколка на триъгълник.Извличане на математическа информация от илюстрация, свързана с релациите „*с ... по-скъпо*“ и „*с ... по-евтино*“.Решаване на съставна текстова задача.Математически лабиринт – екипно решаване. | Учебно помагало *Математика с Мат и Ема 2*. за ИУЧ– с. 20 и 21. |
| 10. | 10. | Познавам видовете триъгълници според дължините на страните им | Събира и изважда числата до 100 (изучени случаи).Измерва страните на триъгълници с чертожна линия.Разпознава видовете триъгълници според дължините на страните им.Сравнява стойности на числови изрази (числата са именувани с мерните единици за дължина). Намира обиколка на триъгълник.Намира дължина на страна на триъгълник по дадена обиколка и дължините на другите две страни.Назовава елементите *бедро* и *основа* на равнобедрен триъгълник.Намира дължината на основата на равнобедрен триъгълник по дадени обиколка и дължината на бедрото му.Извлича математическа информация, представена в табличен вид. | Събиране и изваждане на числата до 100 (изучени случаи). Измерване на дължините на страните на триъгълници с чертожна линия.Определяне вида на триъгълника според дължините на страните му.Сравняване стойности на числови изрази (числата са именувани с мерните единици за дължина).Намиране обиколка на триъгълник.Намиране дължина на страна на триъгълник по дадена обиколка и дължините на другите две страни.Разпознаване на елементите *бедро* и *основа* на равнобедрен триъгълник.Намиране на дължината на основата на равнобедрен триъгълник по дадени обиколка и дължината на бедрото му.Извличане на математическа информация, представена в табличен вид.Екипно решаване на задача. | Учебно помагало *Математика с Мат и Ема 2*. за ИУЧ– с. 22 и 23. |
| 11. | 11. | Мога да събирам и изваждам числа от вида 26 + 14; 40 – 14 | Извършва аритметичните действия събиране и изваждане на числа от посочения вид.Намира неизвестно събираемо.Пресмята съставни числови изрази.Решава съставна текстова задача.Разчита информация по илюстрация, съставя и пресмята числови изрази по формулирани въпроси.Решава задача, която развива логическото мислене. | Събиране и изваждане на числа от вида 26 + 14; 40 – 14.Намиране на неизвестно събираемо.Пресмятане на съставни числови изрази, като се спазва редът на действията.Решаване на съставна текстова задача.Разчитане на информация по илюстрация, съставяне и пресмятане на числови изрази по формулирани въпроси.Решаване на задача, развиваща логическото мислене. | Учебно помагало *Математика с Мат и Ема 2*. за ИУЧ– с. 24 и 25. |
| 12. | 12. | Мога да събирам и изваждам числа от вида 27 + 15; 42 – 15 | Извършва аритметичните действия събиране и изваждане на числа от посочения вид.Използва връзката между събирането и изваждането за съставяне и решаване на задачи.Намира неизвестно събираемо. Допълва съкратен запис на текстова задача. Решава съставна текстова задача, в условието на която участва релацията *по-малко*.Решава задача, която развива логическото мислене. | Събиране и изваждане на числа от вида 27 + 15; 42 – 15.Използване на връзката между действията събиране и изваждане за съставяне и решаване на задачи.Намиране на неизвестно събираемо.Допълване на съкратен запис на текстова задача. Решаване на съставна текстова задача, в условието на която участва релацията *по-малко*.Решаване на задача, развиваща логическото мислене. | Учебно помагало *Математика с Мат и Ема 2*. за ИУЧ– с. 26 и 27. |
| 13. | 13. | Мога да събирам и изваждам числата до 100 | Извършва аритметичните действия събиране и изваждане на числата до 100.Записва числови изрази по математически текст и намира стойностите им.Събира три числа, сборът от единиците при които е по-голям от 19.Извлича математическа информация от илюстрация, свързана с релациите „*с ... по-евтина*“ и „*с ... по-скъпа*“.Решава съставна текстова задача.Решава математически лабиринт. | Събиране и изваждане на числата до 100.Записване на числови изрази по математически текст и намиране на стойностите им.Събиране на три числа, сборът от единиците на които е по-голям от 19.Извличане на математическа информация от илюстрация, свързана с релациите „с ... по-евтина“ и „с ... по-скъпа“.Решава съставна текстова задача.Математически лабиринт – екипно решаване. | Учебно помагало *Математика с Мат и Ема 2*. за ИУЧ– с. 28 и 29. |
| 14. | 14. | Познавам действие умножение и разместителното свойство на умножението | Разбира смисъла на действие умножение и начина на записването му.Илюстрира с примери смисъла на действие умножение.Познава връзката между действията умножение и събиране.Познава термините *множител* и *произведение*.Познава разместителното свойство на умножението и го използва за откриване на неизвестен множител. Решава проста текстова задача, която разкрива смисъла на действие умножение. | Извличане и интерпретиране на математическа информация от илюстрация.Илюстриране на действието умножение с примери.Записване на сбор от равни събираеми с умножение и обратно.Прилагане на връзката между действията умножение и събиране.Прилагане на разместителното свойство на умножението за откриване на неизвестен множител.Решаване на прости текстови задачи, като се използва действие умножение. | Учебно помагало *Математика с Мат и Ема 2*. за ИУЧ– с. 30 и 31. |
| 15. | 15. | Познавам действие деление. Правя проверка на делението с умножение | Разбира смисъла на действие деление и начина на записването му.Илюстрира с примери действие деление.Познава термините *делимо*, *делител*, *частно*.Прави проверка на делението с умножение.Познава връзката между умножението и делението и я прилага при намиране стойности на числови изрази.Решава прости текстови задачи, които разкриват смисъла на действие деление. | Извличане и интерпретиране на математическа информация от илюстрации.Илюстриране на действие деление с примери.Използване названията на компонентите и резултата от действие деление.Използване на връзката между действията умножение и деление за проверка на делението чрез умножение и при намиране стойности на числови изрази.Решаване на прости текстови задачи, като се използва действие деление. | Учебно помагало *Математика с Мат и Ема 2*. за ИУЧ– с. 32 и 33. |
| 16. | 16. | Мога да умножавам и деля с числото 2 | Познава таблиците за умножение и деление с числото 2.Прави проверка на делението с умножение.Познава понятията *четно число* и *нечетно число*.Намира стойности на съставни числови изрази.Решава текстови задачи с едно пресмятане, като използва действие умножение или действие деление (с числото 2). Съотнася прости текстови задачи от умножение и деление с решенията им. | Таблично умножение и деление с числото 2.Откриване на *четни* и *нечетни числа*.Използване на връзката между действията умножение и деление за проверка на делението с умножение.Откриване на *четни* и *нечетни числа*.Намиране стойности на съставни числови изрази.Решаване на прости текстови задачи, като се използва действие умножение или действие деление.Съотнасяне на прости текстови задачи от умножение и деление с решенията им. | Учебно помагало *Математика с Мат и Ема 2*. за ИУЧ– с. 34 и 35. |
| 17. | 17. | Мога да умножавам и деля с числото 3 | Познава таблиците за умножение и деление с числото 3.Разбира смисъла на отношенията„*пъти повече*“ и „*пъти по-малко*“.Измерва отсечка с чертожна линия и определя дължината ѝ.Чертае отсечка, която е няколко пъти по-дълга/по-къса от дадена отсечка.Пресмята стойности на съставни числови изрази.Намира обиколка на равностранен триъгълник, като използва умножение.Решава проста текстова задача за намиране на число, което е няколко пъти по-малко от дадено число.Преобразува текстова задача. | Таблично умножение и деление с числото 3.Намиране на число, което е няколко пъти по-малко/по-голямо (с няколко единици по-малко/по-голямо) от дадено число.Чертане на отсечка, няколко пъти по-дълга/по-къса от дадена отсечкаПресмятане на стойности на съставни числови изрази, като се спазва редът на действията.Намиране обиколка на равностранен триъгълник, като се използва умножение.Решаване на проста текстова задача за намиране на число, което е няколко пъти по-малко от дадено число. Преобразуване на текстова задача.Екипно решаване на задача. | Учебно помагало *Математика с Мат и Ема 2*. за ИУЧ – с. 36 и 37. |
| 18. | 18. | Мога да умножавам и деля с числото 4 | Познава таблиците за умножение и деление с числото 4.Прави проверка на делението с умножение.Намира число, което е няколко пъти по-малко/по-голямо (с няколко единици по-малко/по-голямо) от дадено число.Пресмята стойности на съставни числови изрази.Намира обиколка на квадрат, като използва умножение.Намира дължината на страната на квадрат по дадена обиколка.Решава съставна текстова задача.Решава занимателна задача „Лов на числа“. | Таблично умножение и деление с числото 4.Използване на връзката между действията умножение и деление за проверка на делението чрез умножение.Намиране на число, което е няколко пъти по-малко/по-голямо (с няколко единици по-малко/по-голямо) от дадено число.Пресмятане стойности на съставни числови изрази, като се спазва редът на действията.Намиране обиколка на квадрат, като се използва умножение.Намиране дължината на страната на квадрат по дадена обиколка.Решаване на съставна текстова задача.Екипно решаване на занимателна задача. | Учебно помагало *Математика с Мат и Ема 2*. за ИУЧ– с. 38 и 39. |
| **ВТОРИ УЧЕБЕН СРОК, 14 учебни седмици** |
| 19. | 19. | Мога да умножавам и деля с числата 2, 3 и 4 | Познава таблиците за умножение и деление с числата 2, 3 и 4.Пресмята стойности на съставни числови изрази.Намира неизвестен множител, като използва зависимостта между компонентите и резултата при умножението.Извлича математическа информация от илюстрация и допълва условието или въпроса на практическа задача.Намира обиколка на квадрат, като използва умножение.Намира дължината на страната на квадрат по дадена обиколка.Допълва съкратен запис на текстова задача.Решава и преобразува съставна текстова задача.Извлича информация, представена в табличен вид. | Използване на таблиците за умножение и деление с числата 2, 3 и 4 за решаване на задачи.Пресмятане на стойности на съставни числови изрази, като се спазва редът на действията.Намиране на неизвестен множител, като се използва зависимостта между компонентите и резултата при умножението.Извличане на математическа информация от илюстрация.Намиране обиколка на квадрат, като се използва умножение.Намиране дължината на страната на квадрат по дадена обиколка.Допълване на съкратен запис на текстова задача.Решаване и преобразуване на съставна текстова задача.Извличане на информация, представена в табличен вид. | Учебно помагало *Математика с Мат и Ема 2*. за ИУЧ– с. 40 и 41. |
| 20. | 20. | Мога да умножавам и деля с числото 5 | Познава таблиците за умножение и деление с числото 5.Сравнява стойности на числови изрази.Пресмята съставни числови изрази.Използва връзката между умножението и делението за съставяне и решаване на задачи.Намира обиколка на правоъгълник, като използва умножение.Намира дължината на страната на квадрат по дадена обиколка.Съотнася въпрос на текстова задача към решението ѝ.Решава задача за развитие на пространствената ориентация. | Таблично умножение и деление (изучени случаи).Сравняване на стойности на числови изрази.Пресмятане на съставни числови изрази.Използване на връзката между умножението и делението за съставяне и решаване на задачи.Намиране обиколка на правоъгълник, като се използва умножение.Намиране дължината на страната на квадрат по дадена обиколка.Съотнасяне на въпрос и решение на текстова задача.Решаване на задача за развитие на пространствената ориентация.Екипно решаване на задачи. | Учебно помагало *Математика с Мат и Ема 2*. за ИУЧ– с. 42 и 43. |
| 21. | 21. | Познавам мерните единици за време *час*, *минута*, *денонощие* | Познава мерните единици за време *час*, *минута* и *денонощие*.Определя времето по часовник в часове и минути.Изобразява стрелките на часовник по дадено време на електронния часовник. Извлича информация от табло.Решава практически задачи, свързани с изучените мерни единици за време. | Определяне и записване на времето по часовник в часове и минути.Изобразяване на стрелките на часовник по дадено време на електронния часовник.Извличане на информация от табло.Решаване на практически задачи, свързани с изучените мерни единици за време. | Учебно помагало *Математика с Мат и Ема 2*. за ИУЧ– с. 44 и 45. |
| 22. | 22. | Мога да умножавам и деля с числото 6 | Познава таблиците за умножение и деление с числото 6.Намира число, което е няколко пъти по-голямо, с няколко единици по-малко и няколко пъти по-голямо от дадено число.Намира неизвестен множител.Пресмята стойности на съставни числови изрази.Допълва текстова задача по даден съкратен запис.Познава и прилага правилото за кратно сравняване на две числа, както и правилото за сравняване на две числа по тяхната разлика.Решава текстова задача от кратно сравняване на две числа и от сравняване на две числа по тяхната разлика. | Таблично умножение и деление (изучени случаи).Намиране на число, което е няколко пъти по-голямо, с няколко единици по-малко и няколко пъти по-голямо от дадено число.Намиране на неизвестен множител.Пресмятане на стойности на съставни числови изрази, като се спазва редът на действията.Допълване на текстова задача по даден съкратен запис.Решаване на текстова задача от кратно сравняване на две числа.Решаване на текстова задача от сравняване на две числа по тяхната разлика. | Учебно помагало *Математика с Мат и Ема 2*. за ИУЧ– с. 46 и 47. |
| 23. | 23. | Мога да умножавам и деля с числата 2, 3, 4, 5 и 6. Познавам съдружителното свойство на умножението | Познава изучените таблици за умножение и деление.Познава и използва съдружителното свойство на умножението.Пресмята стойности на съставни числови изрази.Прави проверка на действието деление с умножение.Решава съставна текстова задача, като използва съдружителното свойство на умножението.Интерпретира информация, представена в схематичен вид и попълва таблица по тази информация. | Използване на таблиците за умножение и деление с числата 2, 3 и 4 за решаване на задачи. Използване на съдружителното свойство на умножението.Пресмятане на стойности на съставни числови изрази, като се спазва редът на действията.Използване на връзката между действията умножение и деление за проверка на делението чрез умножение.Решаване на текстова задача, като се използва съдружителното свойство на умножението.Интерпретиране на информация, представена в схематичен вид и попълване на таблица по тази информация.Работа в екип. | Учебно помагало *Математика с Мат и Ема 2*. за ИУЧ– с. 48 и 49. |
| 24. | 24. | Мога да умножавам и деля с числото 7 | Познава таблиците за умножение и деление с числото 7.Използва връзката между умножението и делението за намиране на неизвестно число.Сравнява число с числов израз.Сравнява стойности на числови изрази.Записва числови изрази по математически текст и намира стойностите им.Решава съставна текстова задача.Чете текст с разбиране и го свързва с кратно сравняване на две числа.Решава занимателна задача „Лов на числа“. | Таблично умножение и деление (изучени случаи).Използване на връзката между действията умножение и деление за намиране на неизвестно число.Сравняване на число с числов израз.Сравняване стойности на числови изрази.Записване на числови изрази по математически текст и намиране на стойностите им.Решаване на съставна текстова задача.Четене на текст с разбиране и свързването му с кратно сравняване на две числа.Екипно решаване на занимателна задача. | Учебно помагало *Математика с Мат и Ема 2*. за ИУЧ– с. 50 и 51. |
| 25. | 25. | Познавам мерните единици за време седмица, месец, година | Познава мерните единици за време *седмица*, *месец*, *година* и връзките между тях.Познава наименованията на дните от седмицата и на месеците от годината.Сравнява именувани числа, изразени с мерни единици за време.Преобразува мерните единици за време от една в друга: седмица и ден, месец и ден, година и месец.Решава текстови задачи, свързани с изучените мерни единици за време. | Прилагане на знания и умения за мерните единици за време *седмица*, *месец*, *година* и на връзките между тях за решаване на житейски ситуации.Преобразуване на мерните единици за време от една в друга: седмица и ден, месец и ден, година и месец.Решаване на задачи, свързани с изучените мерни единици за време.Решаване на задача за развитие на креативността. | Учебно помагало *Математика с Мат и Ема 2*. за ИУЧ– с. 52 и 53. |
| 26. | 26. | Мога да умножавам и деля с числото 8 | Познава таблиците за умножение и деление с числото 8.Използва връзката между умножението и делението при намиране на стойности на числови изрази.Намира стойности на съставни числови изрази.Решава съставни текстови задачи.Съотнася въпроси към условие на текстова задача с решението им.Интерпретира информация, представена в табличен вид. | Таблично умножение и деление (изучени случаи).Използване на връзката между умножението и делението при намиране на стойности на числови изрази.Намиране стойности на съставни числови изрази.Решаване на съставни текстови задача. Съотнасяне на въпроси към условие на текстова задача с решението им.Интерпретиране на информация, представена в табличен вид.Работа в екип. | Учебно помагало *Математика с Мат и Ема 2*. за ИУЧ– с. 54 и 55. |
| 27. | 27. | Мога да умножавам и деля с числото 9 | Познава таблиците за умножение и деление с числото 9.Сравнява стойности на числови изрази.Записва числови изрази по математически текст.Намира стойности на съставни числови изрази.Решава задачи с геометрично съдържание.Решава задача, която развива пространствената ориентация. | Таблично умножение и деление (изучени случаи).Сравняване стойности на числови изрази.Записване на числови изрази по математически текст.Намиране стойности на съставни числови изрази.Решаване на задачи с геометрично съдържание.Решаване на задача, която развива пространствената ориентация. | Учебно помагало *Математика с Мат и Ема 2*. за ИУЧ– с. 56 и 57. |
| 28. | 28. | Мога да умножавам и деля с числото 10 | Познава таблиците за умножение и деление с числото 10.Намира стойности на съставни числови изрази.Използва връзката между умножението делението за намиране на неизвестно число.Познава модели – графи.Решава текстови задачи, които моделира с графи.Намира неизвестно число при умножението и делението. | Таблично умножение и деление.Намиране стойности на съставни числови изрази.Използване на връзката между действията умножение и деление за намиране на неизвестно число.Запознаване с модели – графи.Моделиране на текстови задачи с графи.Решаване на текстови задачи.Намиране на неизвестно число при умножението и делението. | Учебно помагало *Математика с Мат и Ема 2*. за ИУЧ– с. 58 и 59. |
| 29. | 29. | Мога да използвам таблиците за умножение и деление. Познавам частните случаи | Извършва таблично умножение и деление.Извършва действията умножение и деление с числото 1.Извършва действието умножение с числото 0.Извършва действието деление на 0 с число, което е различно от 0.Извършва проверка на делението с умножение.Сравнява стойности на числови изрази.Намира неизвестно число в равенство.Съставя равенства с неизвестно число по математически текст, намира числото.Допълва условието на съставна текстова задача и я решава.Интерпретира информация, представена в табличен вид. | Таблично умножение и деление.Умножение и деление с числото 1.Умножение с числото 0 и деление на 0 с число, което е различно от 0.Използване на връзката между действията умножение и деление за проверка на делението чрез умножение.Сравняване на стойности на числови изрази.Намиране на неизвестно число в равенство.Съставяне на равенства с неизвестно число по математически текст, намиране на числото.Решаване на съставна текстова задача.Интерпретиране на информация, представена в табличен вид.Работа в екип. | Учебно помагало *Математика с Мат и Ема 2*. за ИУЧ– с. 60 и 61. |
| 30. | 30. | Познавам числата до 100. Знам и мога да събирам и изваждам числата до 100 | Познава числата от 0 до 100 и принципа за образуване на редицата на естествените числа до 100.Открива числа, зададени описателно.Сравнява изучените числа.Намира неизвестно събираемо.Извършва аритметичните действия събиране и изваждане на числата до 100.Прави проверка на действието изваждане със събиране.Намира неизвестно число при изваждането, като използва знанията си за проверка на действие изваждане със събиране.Съотнася условия, въпроси и отговори на текстови задачи.Изпълнява задача с проучвателен характер. | Откриване на числа, зададени описателно.Сравняване на изучените числа. Намиране на неизвестно събираемо.Извършване на действията събиране и изваждане на числата до 100.Извършване на проверка на действието изваждане със събиране.Намиране на неизвестно число при изваждането, като се използват знанията за проверка на действие изваждане със събиране.Свързване на условия, въпроси и отговори на текстови задачи.Изпълняване на задача с проучвателен характер.Работа в екип. | Учебно помагало *Математика с Мат и Ема 2*. за ИУЧ– с. 62 и 63. |
| 31. | 31. | Знам и мога да извършвам таблично умножение и деление | Извършва таблично умножение и деление.Намира неизвестно число при делението, като използва знанията си за проверка на действие деление с умножение.Намира стойности на съставни числови изрази.Решава практически задачи.Намира обиколка на правоъгълник, на квадрат и на равностранен триъгълник.Решава съставни текстови задачи. | Извършване на аритметичните действия умножение и деление (таблични случаи).Намиране на неизвестно число при делението, като се използват знанията за проверка на действие деление с умножение. Намиране на стойности на съставни числови изразиРешаване на практически задачи.Намира обиколка на правоъгълник, на квадрат и на равностранен триъгълник.Решаване на съставни текстови задачи. | Учебно помагало *Математика с Мат и Ема 2*. за ИУЧ– с. 64 и 65. |
| 32. | 32. | Знам и мога в края на втори клас | Извършва аритметичните действия събиране и изваждане на числата до 100.Извършва таблично умножение и деление.Използва връзката между събирането и изваждането (и между умножението и делението) при намиране на стойности на числови изрази.Прави проверка на действието изваждане със събиране.Прави проверка на действието деление с умножение.Намира неизвестно събираемо и неизвестен множител.Намира неизвестно число при изваждането, като използва знанията си за проверка на действие изваждане със събиране.Намира неизвестно число при делението, като използва знанията си за проверка на действие деление с умножение.Използва свойствата на събирането (умножението) за рационално пресмятане на сбор (произведение) от три числа.Съставя и решава съставна текстова задача. | Извършване на аритметичните действия събиране и изваждане на числата до 100.Извършване на аритметичните действия умножение и деление (таблични случаи).Използване на връзката между събирането и изваждането (и между умножението и делението) при намиране на стойности на числови изрази.Извършване на проверка на действието изваждане със събиране.Извършване на проверка на действието деление с умножение.Намиране на неизвестно събираемо и неизвестен множител.Намиране на неизвестно число при изваждането, като се използват знанията за проверка на действие изваждане със събиране.Намиране на неизвестно число при делението, като се използват знанията за проверка на действие деление с умножение. Прилагане на свойствата на събирането (умножението) за рационално пресмятане на сбор (произведение) от три числа.Съставяне и решаване на съставна текстова задача. | Учебно помагало *Математика с Мат и Ема 2*. за ИУЧ– с. 66 и 67. |

Изготвил: …………………………………………

*(Име, фамилия, подпис)*